DELO NA DALJAVO

Dragi otroci. Ko smo bili skupaj v vrtcu, smo se na glasbenih uricah s pesmico zjutraj prebudili , se pretegnili in si umili zobe, skuhali kavico za mamico, babico in očka, pozdravili sonček in se odpeljali z avtomobilom proti vrtcu. Na poti smo srečali Kranjskega Janeza, ki nam je povedal, kako lepo je na Gorenjskem v Kekčevi deželi in kako je Janezovo srce želelo in izbralo dekle, ki črno gleda in drobno gre.

S pesmico Pika poka smo zaplesali in si izbirali plesalca in plesalko. Ker je jesen , smo oponašali zvočne barve jeseni. Z rokami smo šelesteli kot jesensko listje, oponašali dežek, z lastnimi instrumenti ustvarjali grome, veter in peli pesmice o kostanju ter ježku, ki je iz nabranih hrušk naredil marmelado.

V tednu, ki je pred nami še ne bomo skupaj, zato poprosite starše naj vam pomagajo in se s pomočjo videoposnetka sami naučite novo pesmico, pesmico o mavrici.

<https://www.youtube.com/watch?v=z6oiPVpR73Q>

PESEM O MAVRICI

(Vrtec zvezdice Sela)

SONČEK ISKRIVI IN NAGAJIVI

S SVOJIMI ŽARKI JE DEŽEK ŽGEČKAL.

STA SE IGRALA, STA SE SMEJALA,

MAVRICO STKALA PREKO NEBA.